1. นโยบายและภาพรวมการประกอบธุรกิจ

บริษัท ลีพัฒนาผลิตภัณฑ์ จำกัด (มหาชน) เริ่มก่อตั้งบริษัท เมื่อวันที่ 16 สิงหาคม 2526
ด้วยทุนจดทะเบียน เริ่มแรก จำนวน 20 ล้านบาท ปัจจุบันมีทุนจดทะเบียนจำนวน 929.07 ล้านบาท
และทุนออกจำหน่ายและชำระเต็มมูลค่าแล้วจำนวน 922.18 ล้านบาท โดยกลุ่มลีละศิธร
เป็นผู้ถือหุ้นรายใหญ่ เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 26
มกราคม 2533 และได้แปรสภาพเป็นบริษัทมหาชนจำกัด เมื่อวันที่ 7 มีนาคม 2537
โดยมีโรงงานผลิตอาหารสัตว์แห่งแรกตั้งอยู่ที่อำเภอเมือง จังหวัดนครปฐม ต่อมาในปี 2531 และ
2533 ได้สร้างโรงงานผลิตอาหารสัตว์แห่งที่สองและไซโลอบพืช ซึ่งตั้งอยู่ที่อำเภอเมือง
จังหวัดสระบุรี ในนามบริษัท ลีพัฒนาอาหารสัตว์ จำกัด และบริษัท ลีพัฒนาไซโล จำกัด
ซึ่งเป็นบริษัทย่อย ถือหุ้นโดยบริษัท ลีพัฒนาผลิตภัณฑ์ จำกัด (มหาชน) ในสัดส่วนร้อยละ 95 และ
99.50 ตามลำดับ และได้รับการส่งเสริมการลงทุนทั้งสองบริษัท และอีก 4 ปีต่อมา คือ ในปี 2537
บริษัทได้เปิดขยายธุรกิจฟาร์มพ่อแม่พันธุ์ไก่และโรงฟักลูกไก่เพื่อผลิตลูกไก่เนื้อออกสู่ตลาดโดยได้รับส่งเสริมการลงทุนเช่นเดียวกัน
โดยมีสถานที่ตั้งอยู่ที่อำเภอชนแดน จังหวัดเพชรบูรณ์

เนื่องจากโรงงานอาหารสัตว์แห่งแรกที่จังหวัดนครปฐมมีข้อจำกัดในพื้นที่ที่จะขยายโรงงาน
อีกทั้งเป็นที่ดินที่เช่าจากบุคคลภายนอกด้วย จึงได้ปิดโรงงานแห่งแรกที่จังหวัดนครปฐมในปี 2539
และได้ขอส่งเสริมการลงทุนโรงงานผลิตอาหารสัตว์บกแห่งใหม่ในปีเดียวกันนี้ที่อำเภอเขาย้อย
จังหวัดเพชรบุรี โดยในปี 2545 และปี 2550 ได้เปิดโรงงานอาหารสัตว์น้ำอีกสองแห่ง ณ
บริเวณโรงงานเดียวกันกับโรงงานอาหารสัตว์บกที่อำเภอเขาย้อย จังหวัดเพชรบุรี และอำเภอเมือง
จังหวัดสระบุรี ในนามบริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
ตามลำดับ ได้รับการส่งเสริมการลงทุน
ซึ่งในปีที่ผ่านมาโรงงานผลิตอาหารสัตว์ที่มีอยู่ทั้งสี่แห่งในปัจจุบัน มีกำลังการผลิตอาหารสัตว์รวม
492,000 ตันต่อปี โดยมีการผลิตจริงประมาณร้อยละ 45 ของกำลังการผลิตที่มีอยู่
และได้มีการจัดตั้งบริษัท ลีพัฒนาเกษตรมั่นคง จำกัด ในปี 2547
โดยปัจจุบันมีทุนจดทะเบียนและชำระแล้ว จำนวน 150 ล้านบาท
ประกอบธุรกิจไซโลอบพืชและจำหน่ายวัตถุดิบอาหารสัตว์ โดยเมื่อได้รวมไซโลที่มีอยู่เดิมซึ่งมีความจุ
25,000 ตัน แล้ว ปัจจุบันจะมีความจุได้ถึง 38,500 ตัน
ที่สามารถรองรับการอบพืชและเก็บเมล็ดพืชได้ตลอดปี และในปี 2555 บริษัทได้ลงทุนในบริษัท
โพธิ์งามฟาร์มทะเล จำกัด เพื่อดำเนินธุรกิจในฟาร์มทดลองสัตว์น้ำ
ในด้านงานวิจัยและพัฒนาอาหารสัตว์น้ำ
ทั้งนี้จะเป็นประโยชน์ต่อบริษัทในการรักษาและพัฒนาคุณภาพอาหารสัตว์น้ำให้ดียิ่งขึ้น
และมีมาตรฐานสูงอย่างต่อเนื่อง

บริษัทได้รับการรับรองจากกรมปศุสัตว์ เกี่ยวกับระบบหลักเกณฑ์ที่ดีในการผลิตอาหารสัตว์ (Good
Manufacturing Practice (GMP) for animal feeding manufacturing)
และผ่านการรับรองมาตรฐานระบบ HACCP (Hazard Analysis and Critical Control
Point) ซึ่งเป็นการยืนยันถึงกระบวนการผลิตที่มีคุณภาพ ถูกสุขลักษณะ
ปลอดภัยต่อผู้บริโภคและได้มาตรฐานสากล รวมทั้งได้รับการรับรองระบบ ISO 9001 : 2008
ทั้งระบบ โดยสถาบันรับรองมาตรฐานไอเอสโอ (สรอ.) ของโรงงานเพชรบุรี และสระบุรี
ซึ่งแสดงถึงบริษัทได้มีการคัดสรรวัตถุดิบ กระบวนการผลิต การตรวจสอบคุณภาพ
และการจัดการสุขลักษณะที่ดี ที่สะท้อนถึงคุณภาพของสินค้าที่มีมาตรฐานสากล
และแสดงความรับผิดชอบต่อสังคมโดยรวม เนื่องจากสัตว์ที่กินอาหารสัตว์ที่ผลิตจากบริษัท
ในท้ายที่สุดก็จะเป็นอาหารสำหรับประชาชนบริโภคที่มีคุณภาพและความปลอดภัย
นอกจากนี้บริษัทยังมีความห่วงใยและตระหนักยิ่งในการรักษาสิ่งแวดล้อมที่มีต่อชุมชนและสังคม เช่น
ผลกระทบที่เกิดจากน้ำทิ้ง ฝุ่น
และมลพิษทางอากาศรวมทั้งการอนุรักษ์พลังงานและการใช้ทรัพยากรให้มีประสิทธิภาพสูงสุด
จึงได้รับการรับรองระบบการจัดการสิ่งแวดล้อมหรือ ISO 14001 : 2004
และระบบการจัดการพลังงาน ISO 50001 เพื่อการอนุรักษ์พลังงาน
จากสถาบันรับรองมาตรฐานไอเอสโอ (สรอ.) ทั้งสองโรงงาน

กลุ่มบริษัทลีพัฒนา ดำเนินธุรกิจการใน 4 ส่วนงานหลัก คือ (1) ผลิตอาหารสัตว์ (2)
อบพืชกิจการไซโลและจำหน่ายวัตถุดิบอาหารสัตว์ (3) ฟาร์มทดลอง และ (4) ฟาร์มเพาะพันธุ์ไม้
โดยยอดขาย กำไรจากการดำเนินงานและสินทรัพย์เกือบทั้งหมดของกลุ่มบริษัทลีพัฒนา
เกี่ยวเนื่องกับกิจการผลิตอาหารสัตว์ โดยประกอบด้วยบริษัทและบริษัทย่อยดังนี้

- บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบริษัทใหญ่ดำเนินธุรกิจด้านการผลิตและจำหน่ายอาหารสัตว์สำเร็จรูปสำหรับสัตว์บกและสัตว์น้ำ
ชนิดเม็ด ชนิดผง และหัวอาหาร ได้แก่ อาหารสุกร ไก่ เป็ด วัว ปลา และกุ้ง เป็นต้น
ภายใต้เครื่องหมายการค้า “ ลี ” “ วิน ” “ แมกซ์ ” และ “โปรเกรด”
โดยมีโรงงานตั้งอยู่ที่จังหวัดเพชรบุรี นอกจากนี้ยังดำเนินธุรกิจด้านฟาร์มเลี้ยงสัตว์ที่อำเภอแก่งคอย
จังหวัดสระบุรีและการผลิตลูกไก่เนื้อ โดยมีฟาร์มพ่อแม่พันธุ์ไก่เนื้อ
และโรงฟักลูกไก่เนื้อที่จังหวัดเพชรบูรณ์ แต่เนื่องจากภาวะการณ์ไข้หวัดนกที่เกิดขึ้น
บริษัทจึงได้หยุดดำเนินกิจการโรงฟักลูกไก่เนื้อเป็นการชั่วคราวตั้งแต่วันที่ 1 ตุลาคม 2547
และปัจจุบันได้เปลี่ยนมาดำเนินกิจการฟาร์มเพาะพันธุ์ไม้ยางพารา

- บริษัท ลีพัฒนาอาหารสัตว์ จำกัด
เป็นบริษัทย่อยดำเนินธุรกิจด้านการผลิตและจำหน่ายอาหารสัตว์สำเร็จรูปเช่นเดียวกับบริษัทใหญ่
ได้แก่ อาหารสุกร ไก่ เป็ด วัว ปลา และกุ้ง เป็นต้น ภายใต้เครื่องหมายการค้า “ ลี ” “ วิน ”
“ แมกซ์ ” และ “โปรเกรด” รวมทั้งอาหารสัตว์เลี้ยง เช่น อาหารสุนัข เป็นต้น
ภายใต้เครื่องหมายการค้า “PETTO” โดยมีโรงงานตั้งอยู่ที่จังหวัดสระบุรี

- บริษัท ลีพัฒนาเกษตรมั่นคง จำกัด เป็นบริษัทย่อย
ดำเนินธุรกิจไซโลอบพืชและจำหน่ายวัตถุดิบอาหารสัตว์

  - บริษัท โพธิ์งามฟาร์มทะเล จำกัด เป็นบริษัทย่อย ดำเนินธุรกิจให้เช่าโรงเรือน

-   บริษัท พัฒนาเกษตรล่วงหน้า จำกัด เป็นบริษัทร่วมถือหุ้นร้อยละ 44.50
    ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า
    และได้รับใบอนุญาตเข้าเป็นสมาชิกตลาดประเภทนายหน้าซื้อขายล่วงหน้าเลขที่ 12
    จากตลาดสินค้าเกษตรล่วงหน้าแห่งประเทศไทย

2. ลักษณะการประกอบธุรกิจ

โรงงานผลิตอาหารสัตว์ของกลุ่มบริษัทลีพัฒนา มีการแบ่งตามพื้นที่การขายแยกตามภูมิภาคของประเทศ
เพื่อให้เกิดประหยัดต้นทุนการขนส่ง ดังนี้คือ โรงงานที่จังหวัดเพชรบุรี
เน้นการขายในจังหวัดนครปฐม ราชบุรี และทุกจังหวัดในภาคใต้ตั้งแต่จังหวัดเพชรบุรีลงไป
ส่วนโรงงานที่จังหวัดสระบุรี เน้นการขายในภาคกลาง ภาคเหนือ ภาคตะวันออกเฉียงเหนือ
และภาคตะวันออก

โครงสร้างรายได้ของกลุ่มบริษัทลีพัฒนา ในปี 2556 - 2558 

+----------------+---------+------+-----+------+-----+------+-----+
| รายได้จากการขาย | ผู้ผลิต    | ปี    |     | ปี    |     | ปี    |     |
|                |         | 2556 |     | 2557 |     | 2558 |     |
+----------------+---------+------+-----+------+-----+------+-----+
| ผลิตภัณฑ์         |         | ล้า   | ร้อ  | ล้า   | ร้อ  | ล้า   | ร้อ  |
|                |         | นบาท | ยละ | นบาท | ยละ | นบาท | ยละ |
+----------------+---------+------+-----+------+-----+------+-----+
| อาหาร          | บริษัทและ | 3    | 99  | 3    | 99  | 3    | 99  |
| สัตว์ผสมสำเร็จรูป* | บริษัทย่อย | ,935 | .62 | ,761 | .50 | ,442 | .45 |
+----------------+---------+------+-----+------+-----+------+-----+
| พันธุ์สัตว์ /       | บริษัท    | 15   | 0   | 19   | 0   | 19   | 0   |
| พืชเกษตร        |         |      | .38 |      | .50 |      | .55 |
+----------------+---------+------+-----+------+-----+------+-----+
| รวม            |         | 3    | 100 | 3    | 100 | 3    | 100 |
|                |         | ,950 |     | ,780 |     | ,461 |     |
+----------------+---------+------+-----+------+-----+------+-----+

  หมายเหตุ : รายได้จากการขายอาหารสัตว์สำเร็จรูปในปี 2558
  มาจากปริมาณการขายอาหารสัตว์บกและสัตว์น้ำในอัตราส่วนร้อยละ 51 และร้อยละ 49
  ตามลำดับ

1.  ลักษณะผลิตภัณฑ์และขั้นตอนการผลิต

  2.1.1 ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งเป็น ดังนี้

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 492,000 ตันต่อปี ในปี 2558 และมีการผลิตจริงประมาณ 45%
ของอัตรากำลังการผลิตทั้งสองโรงงานรวมกัน

  2.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

  บริษัท ลีพัฒนาผลิตภัณฑ์ จำกัด (มหาชน)

  - ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 156,000 ตัน/ปี
  อาหารสัตว์น้ำ (แห่งที่ 1) 72,000 ตัน / ปี และอาหารสัตว์น้ำ (แห่งที่ 2) 48,000 ตัน / ปี

  บริษัท ลีพัฒนาอาหารสัตว์ จำกัด

  - ก่อสร้างโรงงานในจังหวัดสระบุรี มีกำลังการผลิตอาหารสัตว์บก 144,000 ตัน/ปี
  และมีกำลังการผลิตอาหารสัตว์น้ำ (แห่งใหม่) 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีโรงงานผลิตอาหารสัตว์บก
    และโรงงานอาหารสัตว์น้ำ (แห่งที่ 1) ของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีโรงงานผลิตอาหารสัตว์บก และโรงงานผลิตอาหารสัตว์น้ำ (แห่งที่ 1) ของ บริษัท
  ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ

  บริษัท ลีพัฒนาผลิตภัณฑ์ จำกัด (มหาชน)

  - สัตว์บก สิ้นสุดวันที่ 1 กันยายน 2552

  - สัตว์น้ำ (แห่งที่ 1) สิ้นสุดวันที่ 23 กรกฎาคม 2558

  - สัตว์น้ำ (แห่งที่ 2) สิ้นสุดวันที่ 30 มิถุนายน 2561

  บริษัท ลีพัฒนาอาหารสัตว์ จำกัด

  - สัตว์น้ำ (แห่งที่ 2) สิ้นสุดวันที่ 3 มกราคม 2558

(ข) ได้รับการส่งเสริมการลงทุนในกิจการอบพืชและไซโล

  - สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด
  มีไซโลความจุ 13,500 ตัน และเตาอบขนาด 70 ตันต่อชั่วโมง

  - สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

  []2.1.3 ขั้นตอนการผลิต

  2.2 การตลาดและภาวะการแข่งขัน

2.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 40 และร้อยละ 60 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 600 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกใน ปีที่ผ่านมาคิดเป็นประมาณ 25%
ของยอดขายทั้งหมดเท่านั้น

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 30 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
52 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 17.93 ล้านตันต่อปี
บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
80% และเกษตรกรผสมอาหารเองประมาณ 20%
ในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 45%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 55% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
5% ทางบริษัทคาดว่ามีส่วนแบ่งตลาดที่อยู่ใน 10 อันดับของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  2.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2558 และ 2559

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2558   |      | ปี 2559   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 6        | 3    | 6        | 3    | 99,960   | 1.64 |
|             | ,095,520 | 3.99 | ,195,480 | 3.26 |          |      |
+-------------+----------+------+----------+------+----------+------+
| ไก่พ่อแม่พันธุ์   | 854,784  | 4.77 | 868,896  | 4.66 | 14,112   | 1.65 |
+-------------+----------+------+----------+------+----------+------+
| ไก่ไข่เล็กรุ่น   | 977,383  | 5.45 | 1        | 5.42 | 32,861   | 3.36 |
|             |          |      | ,010,244 |      |          |      |
+-------------+----------+------+----------+------+----------+------+
| ไก่ไข่ให้ไข่    | 2        | 1    | 2        | 1    | 66,400   | 3.09 |
|             | ,149,600 | 1.99 | ,216,000 | 1.90 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 30,400   | 0.17 | 31,200   | 0.17 | 800      | 2.63 |
+-------------+----------+------+----------+------+----------+------+
| หมูขุน        | 4        | 2    | 5        | 2    | 389,400  | 8.00 |
|             | ,867,500 | 7.14 | ,256,900 | 8.22 |          |      |
+-------------+----------+------+----------+------+----------+------+
| หมูพันธุ์       | 920,700  | 5.13 | 957,900  | 5.14 | 37,200   | 4.04 |
+-------------+----------+------+----------+------+----------+------+
| เป็ดเนื้อ      | 264,600  | 1.48 | 264,600  | 1.42 | -        | -    |
+-------------+----------+------+----------+------+----------+------+
| เป็ดพันธุ์      | 22,995   | 0.13 | 22,995   | 0.12 | -        | -    |
+-------------+----------+------+----------+------+----------+------+
| เป็ดไข่       | 195,000  | 1.09 | 214,500  | 1.15 | 19,500   | 1    |
|             |          |      |          |      |          | 0.00 |
+-------------+----------+------+----------+------+----------+------+
| โคนม        | 620,865  | 3.46 | 620,865  | 3.33 | -        | -    |
+-------------+----------+------+----------+------+----------+------+
| กุ้ง          | 390,000  | 2.17 | 435,000  | 2.34 | 45,000   | 1    |
|             |          |      |          |      |          | 1.54 |
+-------------+----------+------+----------+------+----------+------+
| ปลา         | 544,000  | 3.03 | 533,120  | 2.86 | (10,880) | (2   |
|             |          |      |          |      |          | .00) |
+-------------+----------+------+----------+------+----------+------+
| รวม         | 17       | 10   | 18       | 10   | 694,353  | 3.87 |
|             | ,933,347 | 0.00 | ,627,700 | 0.00 |          |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ภาวะเศรษฐกิจการเกษตรในปี 2558 หดตัวร้อยละ 4.2 สาเหตุจากด้านการประมงหดตัว
เกิดจากปัจจัยต่างๆ ทั้งปัญหาภัยแล้งที่เกิดขึ้นมาตั้งแต่ช่วงปลายปี 2557
ต่อเนื่องมาจนถึงเดือนเมษายน 2558
ผลมาจากการยกเลิกสัมปทานประมงในน่านน้ำของประเทศอินโดนีเซีย
และการปฏิบัติตามกฎหมายประมงฉบับใหม่ เพื่อแก้ไขปัญหาการทำประมงให้ถูกต้องและยั่งยืน
ส่วนปัญหาโรคตายด่วน ในกุ้งทะเลเพาะเลี้ยงเริ่มคลี่คลายลง
ทำให้มีปริมาณผลผลิตกุ้งออกสู่ตลาดมากขึ้น ในขณะที่สาขาปศุสัตว์ ขยายตัวเพิ่มขึ้น
เนื่องจากมีระบบการผลิตที่ได้มาตรฐาน รวมถึงการเฝ้าระวังและควบคุมโรคระบาดอย่างต่อเนื่อง
เป็นปัจจัยบวกส่งผลให้ผลผลิตปศุสัตว์ที่สำคัญเพิ่มขึ้น คาด ปี 2559
จะกลับมาขยายตัวอยู่ในช่วงร้อยละ 2.5 - 3.5 มาจากสถานการณ์เศรษฐกิจโลกมีแนวโน้มฟื้นตัว
มีการกระตุ้นเศรษฐกิจและการลงทุนภาคเกษตรมากขึ้น เช่น โครงการในการแก้ปัญหา IUU
Fishing การปรับโครงสร้างการผลิตสินค้าเกษตร และสถานการณ์ดินฟ้าอากาศที่จะไม่รุนแรง

ด้านประมง ปี 2558 หดตัวร้อยละ 1.3

กุ้ง ผลผลิตโลกที่ 2.18 ล้านตัน ปริมาณผลผลิตของกุ้งทะเลเพาะเลี้ยงของไทยปี 2558 มีประมาณ
250,000 ตัน ซึ่งเป็นสัดส่วนที่เพิ่มมากขึ้นกว่าปี 2557 ที่ 217,438 ตัน มีสัดส่วนที่เพิ่มมากขึ้น
ประมาณ 15 % ซึ่งทิศทางอุตสาหกรรมกุ้งไทยจะดีขึ้น
ประกอบกับปีหน้าไทยได้เปรียบทางขีดความสามารถในการแข่งขัน
เนื่องจากประเทศเพื่อนบ้านประสบปัญหาโรคระบาด และสารตกค้าง
จึงทำให้เป็นโอกาสดีของประเทศไทยที่จะได้ส่วนแบ่งทางการตลาดคืนกลับมา ดังนั้น
ข้อได้เปรียบนี้สามารถสร้างความเชื่อมั่นให้กับประเทศคู่ค้า
โดยการดำเนินการในทุกกระบวนการต้องเป็นไปอย่างมีประสิทธิภาพและสอดรับกับกฎระเบียบของพระราชกำหนดการประมงปี
2558 ไม่ว่าจะเป็นประเด็นการเลี้ยงกุ้งที่จะต้องควบคุม เขตการเลี้ยงกุ้ง การตรวจสอบย้อนกลับ
การใช้แรงงานผิดกฎหมาย และความรับผิดชอบต่อสิ่งแวดล้อม จนเกิดมาตรฐานคุณภาพตามหลักสากล

ปัจจัยที่มีผลกระทบ เนื่องจากกุ้งทะเลเพาะเลี้ยง มีผลผลิตออกสู่ตลาดเพิ่มขึ้น
เนื่องจากปัญหาโรคตายด่วนคลี่คลายลง ประกอบกับเกษตรกรมีการบริหารจัดการฟาร์มที่ดี
ในส่วนของผลผลิตจากประมงน้ำจืดมีแนวโน้มลดลง เนื่องจากปัญหาภัยแล้งที่เกิดขึ้นในแหล่งผลิตสำคัญ
โดยราคากุ้งขาวแวนนาไมที่เกษตรกรขายได้เฉลี่ยลดลง
เนื่องจากผลผลิตกุ้งของไทยและประเทศคู่แข่งขัน เช่น อินโดนีเซีย อินเดีย เอกวาดอร์
และเวียดนาม มีปริมาณมากขึ้น ทำให้การแข่งขันค่อนข้างรุนแรง
เป็นผลให้ราคากุ้งในตลาดโลกลดลง และทำให้ราคาภายในประเทศลดลงตามไปด้วย

ปลานิล ในช่วงปี พ.ศ. 2558 ที่ผ่านมา ผลผลิตรวมของปลานิลภายในประเทศอยู่ที่ 179,616 ตัน
มีสัดส่วนลดลงมา 4.9% เนื่องจากปัญหาภัยแล้ง
ทำให้ระบบชลประทานที่จะนำมาใช้ในระหว่างการเลี้ยงนั้นขาดแคลน
รวมไปถึงภาวะโลกร้อนในปัจจุบัน เป็นปัจจัยทำให้ปลามีโอกาสป่วยและตายได้มากขึ้น
ส่วนผลผลิตปลานิลโลก อยู่ที่ 5.47 ล้านตัน เพิ่มขึ้น 7% เป็นผลผลิตจากการเพาะเลี้ยง 4.82
ล้านตัน และจากการจับ 0.65 ล้านตัน ซึ่งผลผลิตอยู่ในกลุ่มประเทศโซนเอเชียถึง 3.23 ล้านตัน
คิดเป็น 59% ของผลผลิตปลานิลโลก

ปี 2559 ด้านประมง คาดว่ามีแนวโน้มขยายตัวเพิ่มขึ้น

ปี 2559 ผลผลิตกุ้งไทยที่มีแนวโน้มเพิ่มขึ้น
จะสวนทางกับผลผลิตกุ้งของประเทศคู่แข่งขันที่มีแนวโน้มลดลง เวียดนามผลผลิตกุ้งในปี 2558
คาดจะมีปริมาณ 2.1 แสนตัน ลดลง 30% อินเดีย คาดผลผลิตปี 2558 จะมีปริมาณ 3.8 แสนตัน
ลดลง 10% จีนคาดผลผลิตกุ้งลดลง 3.5 แสนตันลดลง 13% อินโดนีเซีย มีปัญหาเรื่องโรคขี้ขาว
กุ้งโตช้า (Slow Growth) ส่งผลผลิตกุ้งที่ลดลง

คาดว่าปริมาณผลผลิตกุ้งไทยปี 2559 ไว้ที่ 300,000 ตัน แบ่งเป็นการผลิตกุ้งขาวแวนนาไม
288,000 ตัน กุ้งกุลาดำ 12,000 ตัน เพิ่มขึ้นร้อยละ 20 เนื่องจากสถานการณ์ด้านโรค EMS ดีขึ้น
เกษตรกรผู้เลี้ยงกุ้ง มีการปรับตัวและเข้าใจว่าทำอย่างไรให้สามารถเลี้ยงกุ้งให้รอดในภาวะปัจจุบัน
และได้มีการเสนอแนวทางการส่งเสริมการนำเข้าพ่อแม่พันธุ์กุ้งที่มีคุณภาพ เพื่อผลิตลูกกุ้งทนโรค
การเร่งดำเนินการบริหารจัดการอุปสงค์และอุปทาน
พร้อมทั้งการประชาสัมพันธ์ภาพลักษณ์ที่ดีในการผลิตกุ้งทะเลของไทย
เพื่อสร้างความเชื่อมั่นให้กับประเทศคู่ค้า โดยภาครัฐมีการเพิ่มการกำกับดูแลคุณภาพพ่อแม่พันธุ์
ส่งเสริมการใช้ลูกพันธุ์กุ้งคุณภาพ ที่ผ่านการตรวจคัดกรองโรคกุ้งทะเล ส่งเสริมให้ใช้จุลินทรีย์ ปม.1
เพิ่มความเข้มงวดในการกำกับดูแลการออกใบเคลื่อนย้ายกุ้งและลูกกุ้งให้มีความถูกต้องและรวดเร็ว
สนับสนุนเกษตรกรให้รวมกลุ่มในรูปแบบสหกรณ์เพื่อเพิ่มอำนาจในการต่อรองราคา
หาช่องทางการตลาดเพื่อรองรับผลผลิต กำกับดูแลเกษตรกรให้ปฏิบัติตามกฎ ระเบียบ และข้อบังคับ
ของประเทศคู่ค้า ผลักดันให้เกิดการทำตลาดที่มั่นคง
สร้างความเชื่อมั่นให้แก่เกษตรกรกลับมาเลี้ยงกุ้งได้อย่างปกติ

ด้านปลานิล ผลผลิตในปี 2559 มีแนวโน้มสูงขึ้น
เนื่องจากสภาพอากาศในปีนี้ไม่แปรปรวนรุนแรงเท่าปี 2558
ทำให้เกษตรกรควบคุมสภาพการเลี้ยงได้ดีขึ้น
นอกจากนี้เกษตรกรมีต้นทุนด้านค่าเชื้อเพลิงและพลังงานที่ต่ำลง
อันเนื่องมาจากปัจจัยเรื่องราคาน้ำมันมีแนวโน้มทรงตัวอยู่ในระดับที่ต่ำ
อีกทั้งทางภาครัฐได้ออกมาตรการที่ช่วยส่งเสริมด้านการเลี้ยง เช่น
จัดทำโครงการเพิ่มประสิทธิภาพการเพาะเลี้ยงปลานิลครบวงจรปี 2558-2560
เพื่อเพิ่มผลผลิตต่อไร่ ลดต้นทุนการเลี้ยง และส่งเสริมฟาร์มเลี้ยงปลานิลให้ได้มาตรฐาน GAP
เพิ่มขึ้น และโครงการพัฒนาเครือข่ายอุตสาหกรรมปลานิล 4 ภาค
ให้กลุ่มเกษตรกรมีความเข้มแข็งมากขึ้น

ด้านปศุสัตว์ ปี 2558 ขยายตัวร้อยละ 2.2

เมื่อเทียบกับปี 2557 เนื่องจากระบบฟาร์มส่วนใหญ่มีมาตรฐาน
มีการเฝ้าระวังและควบคุมโรคระบาดที่ดี
ประกอบกับความต้องการของตลาดยังขยายตัวได้อย่างต่อเนื่อง ทำให้การผลิตสินค้าปศุสัตว์
ทั้งไก่เนื้อ สุกร ไข่ไก่ โคเนื้อ และน้ำนมดิบ มีปริมาณออกสู่ตลาดเพิ่มขึ้น ด้านราคา
สินค้าปศุสัตว์ที่มีราคาเฉลี่ยเพิ่มขึ้น ได้แก่ โคเนื้อ และน้ำนมดิบ
เนื่องจากผลผลิตโคเนื้อยังไม่เพียงพอกับความต้องการบริโภค ทำให้ราคาสูงขึ้น
ส่วนน้ำนมดิบมีราคาสูงขึ้นจากการปรับราคากลางรับซื้อน้ำนมดิบเพิ่มขึ้น
และการปรับตัวตามคุณภาพน้ำนมดิบที่อยู่ในเกณฑ์ดี ส่วนสินค้าปศุสัตว์ที่มีราคาเฉลี่ยลดลง ได้แก่
ไก่เนื้อ สุกร และไข่ไก่
เนื่องจากการขยายการเลี้ยงเพิ่มขึ้นทำให้มีปริมาณผลผลิตที่ออกสู่ตลาดเพิ่มขึ้นมาก

สุกร ปี 2557-2558 การผลิตสุกรของไทยเพิ่มขึ้นในอัตราร้อยละ 2.26 ต่อปี ในปี 2558
มีปริมาณการผลิตสุกร 13.30 ล้านตัว เพิ่มขึ้นจากปี 2557 ร้อยละ 3.74 เนื่องจากราคาสุกรปี
2557 ปรับตัวสูงขึ้น อยู่ในเกณฑ์ที่จูงใจ ทำให้ผู้เลี้ยงรายใหญ่และรายกลางขยายการผลิตเพิ่มขึ้น
ถึงแม้จะมีปัญหาเรื่องโรคสุกรเพิ่มขึ้น
แต่เกษตรกรส่วนใหญ่สามารถปรับปรุงด้านการจัดการฟาร์มและควบคุมโรคได้ดีขึ้น
ส่งผลให้ผู้เลี้ยงสุกรที่มีศักยภาพขยายการผลิตเพิ่มขึ้น

ไข่ไก่ ปี 2557-2558 ปริมาณการผลิตไข่ไก่เพิ่มขึ้นในอัตราร้อยละ 5.00 ต่อปี
ตามความต้องการบริโภคที่เพิ่มขึ้นเนื่องจากไข่ไก่มีราคาถูกเมื่อเทียบกับอาหารโปรตีนชนิดอื่นและสามารถปรุงอาหารได้ง่าย
ประกอบกับภาครัฐและภาคเอกชนมีการรณรงค์ส่งเสริมการบริโภคไข่ไก่เพื่อกระตุ้นการบริโภคไข่ไก่ให้เพิ่มขึ้น
โดยในปี 2558 มีปริมาณการผลิตไข่ไก่ 12,400 ล้านฟอง เพิ่มขึ้นจากปี 2257 ร้อยละ 5.93
เนื่องจากราคาไข่ไก่ในปี 2557 อยู่ในเกณฑ์ค่อนข้างดี
จึงเป็นแรงจูงใจให้เกษตรกรขยายการเลี้ยงเพิ่มขึ้น ถึงแม้จะมีการปลดไก่ยืนกรงเร็วขึ้น
แต่การทดแทนไก่สาวก็เพิ่มขึ้นเช่นกัน ส่งผลให้ภาพรวมผลผลิตไข่ไก่เพิ่มขึ้น

ไก่เนื้อ ปี 2557-2558 มีปริมาณผลผลิตไก่เนื้อเพิ่มขึ้นในอัตราร้อยละ 7.13 ต่อปี โดยในปี 2558
มีการผลิตไก่เนื้อ 1,310.58 ล้านตัว หรือ 1.80 ล้านตัน เพิ่มขึ้นจากปี 2557 ร้อยละ 8.35
เนื่องจากผู้ประกอบการขยายการเลี้ยงตามความต้องการส่งออกที่เพิ่มขึ้น
และความต้องการบริโภคภายในประเทศที่มีอย่างต่อเนื่อง
เพราะการผลิตไก่เนื้อของไทยมีการจัดการฟาร์มที่ได้มาตรฐาน
มีระบบการผลิตที่ปลอดภัยเป็นที่ยอมรับของผู้บริโภคและจากราคาเนื้อไก่ที่ต่ำกว่าเนื้อสัตว์ประเภทอื่น

น้ำนมดิบ
การผลิตมีปริมาณเพิ่มขึ้นเนื่องจากปริมาณโครีดนมเพิ่มขึ้นจากการนำโคสาวทดแทนโครีดนมที่ปลดออกจำหน่ายและการส่งออกโคนมไปประเทศเวียดนามเริ่มชะลอตัวลงตั้งแต่ช่วงปี
2257 ร่วมกับมาตรการ เพิ่มราคารับซื้อน้ำนมดิบจูงใจให้เกษตรกรเก็บรักษาแม่โครีดนม
ร่วมกับเกษตรกรมีการปรับการเลี้ยงเป็นฟาร์มขนาดกลางและขนาดใหญ่ และพัฒนาระบบการเลี้ยง
มีการบริหารจัดการฟาร์มที่เป็นระบบมาตรฐานฟาร์มที่ดีและมีประสิทธิภาพในการเลี้ยง
ทำให้ภาพรวมการผลิตน้ำนมดิบเพิ่มขึ้น ร่วมกับน้ำนมมีคุณภาพดีด้วย

โคเนื้อ ปี 2557-2558 การผลิตโคเนื้อของไทยลดลงในอัตราร้อยละ 2.55 ต่อปี สำหรับปี 2558
มีปริมาณการผลิต โคเนื้อ 0.98 ล้านตัว เพิ่มขึ้นจากปี 2557 ซึ่งมีปริมาณการผลิต 0.975 ล้านตัว
ร้อยละ 0.63 เนื่องจากราคาโคเนื้อที่สูงขึ้นในปี 2556-2557
ประกอบกับมีความต้องการจากของตลาดภายในประเทศ
โดยตลาดยังคงนิยมบริโภคเนื้อโคแบบชายูหรือปิ้งย่างและความต้องการของประเทศเพื่อนบ้าน
ร่วมกับการส่งเสริมการเลี้ยงของภาครัฐ ทำให้มีเกษตรกรเลี้ยงโคเนื้อเพิ่มขึ้น

ปี 2559 ด้านปศุสัตว์ คาดว่ามีแนวโน้มขยายตัวเพิ่มขึ้น

คาดว่าจะขยายตัว 1.5-2.5% โดยปริมาณการผลิตสินค้า สุกร ไข่ไก่ ไก่เนื้อ โคเนื้อ และน้ำนมดิบ
มีแนวโน้มเพิ่มขึ้น เนื่องจากการพัฒนาการเลี้ยง การจัดการฟาร์ม
การดูแลควบคุมโรคระบาดอย่างต่อเนื่อง นอกจากนี้ความต้องการสินค้าปศุสัตว์ของตลาดในประเทศ
และต่างประเทศมีแนวโน้มเพิ่มขึ้น จากความเชื่อมั่นในมาตรฐานการผลิตสินค้าปศุสัตว์ของไทย

การส่งออกสินค้าปศุสัตว์ปี 2559
คาดว่าจะขยายตัวจากความต้องการบริโภคของตลาดต่างประเทศยังมีแนวโน้มเพิ่มขึ้น
เนื่องจากประเทศคู่ค้ามีความเชื่อมั่นในคุณภาพสินค้าปศุสัตว์ไทย
รวมถึงการเข้าสู่ประชาคมเศรษกิจอาเซียนทำให้มีโอกาสขยายตลาดสินค้าปศุสัตว์มากขึ้น
การส่งออกไก่เนื้อขยายตัวได้ดีทั้งในตลาดญี่ปุ่นและยุโรป
การส่งออกเนื้อสุกรขยายตัวได้ในตลาดอาเซียนและญี่ปุ่น รวมถึงผลิตภัณฑ์นม และไข่ไก่
ที่มีโอกาสขยายตัวเพิ่มจากความต้องการบริโภคของตลาดอาเซียน
การส่งออกโคมีแนวโน้มลดลงเล็กน้อยเนื่องจากความต้องการของตลาดในประเทศยังมีอยู่มาก

อัตราการเติบโตของผลิตภัณฑ์มวลรวมภาคเกษตร

                                                                                                                                  หน่วย: ร้อยละ

  --------------------------- -------------------- ----------------------
  สาขา                        2558                 2559

  ภาคเกษตร                    (4.2)                2.5 – 3.5

    พืช                        (5.8)                3.0 – 4.0

    ปศุสัตว์                     2.2                  1.5 – 2.5

    ประมง                     (1.3)                1.5 – 2.5

    บริการทางการเกษตร          (4.0)                1.1 – 2.1

    ป่าไม้                      2.8                  2.8 – 3.8
  --------------------------- -------------------- ----------------------

ที่มา: ประมาณการโดยสำนักนโยบายและแผนพัฒนาการเกษตร  สำนักงานเศรษฐกิจการเกษตร

2.3 การจัดหาผลิตภัณฑ์

  2.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 156,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
โรงงานที่ 2 ผลิตอาหารสัตว์น้ำ (แห่งที่ 1) มีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545
และโรงงานที่ 3 ผลิตอาหารสัตว์น้ำ (แห่งที่ 2) มีกำลังการผลิต เท่ากับ 48,000 ตันต่อปี
ใช้เงินลงทุนก่อสร้างประมาณ 85 ล้านบาท เปิดดำเนินการเมื่อวันที่ 1 กรกฎาคม 2553

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 641
ไร่ สำหรับผลิตลูกไก่เนื้อ ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก ตั้งแต่ปี 2547
โดยปัจจุบันให้ผู้ประกอบการรายอื่นเช่าดำเนินกิจการต่อ

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายเทคโนโลยีอาหารสัตว์เป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อค ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2556       ปี 2557       ปี 2558

  กำลังการผลิตเต็มที่ ( หน่วย : ตัน )     492,000      492,000      492,000

  ปริมาณการผลิตจริง ( หน่วย : ตัน)      212,178      214,954      191,572

  การใช้กำลังการผลิต (%)              50           50           45
  -------------------------------- ------------ ------------ ------------

2.3.3 การจัดหาวัตถุดิบที่สำคัญที่ใช้ในการผลิตอาหารสัตว์

บริษัทในเครือลีพัฒนามุ่งเน้นการดำเนินงานตามนโยบายด้านคุณภาพ
โดยดำเนินการจัดหาวัตถุดิบที่ดีในการผลิตอาหารสัตว์
เพื่อให้ได้อาหารสัตว์ที่มีคุณภาพตอบสนองความต้องการของลูกค้า
และสร้างความสามารถในการแข่งขันให้กับเกษตรกรผู้เลี้ยงอย่างยั่งยืน

ภาวะเศรษฐกิจโลกโดยรวมในปี 2558 จะเห็นว่าตลาดเงินและตลาดทุนมีความผันผวน
เศรษฐกิจโลกโดยรวมชะลอตัว โดยเฉพาะประเทศคู่ค้าที่สำคัญในทวีปเอเชียอย่างประเทศจีน
ส่งผลให้ราคาน้ำมันดิบและสินค้าโภคภัณฑ์ปรับตัวลดลง

สถานการณ์วัตถุดิบในปี 2558 มีความผันผวนจากปัจจัยทั้งภายในและต่างประเทศ เช่น
สถานการณ์การเมือง นโยบายภาครัฐไม่มีการแทรกแซงราคาสินค้าเกษตร
กรมประมงจัดระเบียบอุตสาหกรรมประมงของไทยในการจับปลาแบบยั่งยืนและแรงงานถูกต้องตามกฎหมาย
และค่าเงินบาทอ่อนตัวลงจากปี 2557 ประมาณร้อยละ 5.5 เมื่อเทียบกับดอลลาร์สหรัฐ
ทำให้วัตถุดิบหลักในกลุ่มโปรตีน เช่น ปลาป่น มีมูลค่าปรับตัวสูงขึ้นจากปี 2557 ประมาณร้อยละ
20.5 รวมถึงกลุ่มคาร์โบไฮเดรต เช่นข้าวโพด, ผลิตภัณฑ์ข้าว และมันสำปะหลัง
ส่วนกลุ่มผลิตภัณฑ์ถั่วเหลืองและแป้งสาลีราคาปรับตัวลดลง ประมาณร้อยละ 16, 5 ตามลำดับ
ซึ่งเป็นสัดส่วนหลักที่ใช้ในการผลิต ทำให้มูลค่าวัตถุดิบหลักโดยรวมถือว่าทรงตัว

สำหรับสถานการณ์ในปี 2559 ภาวะเศรษฐกิจโลกยังคงชะลอตัว
ในขณะที่ผลผลิตในกลุ่มธัญพืชและพืชน้ำมันของโลกมีปริมาณเพิ่มขึ้น เช่น ข้าวโพด ข้าวสาลี
และผลิตภัณฑ์ถั่วเหลือง ประกอบกับทิศทางราคาน้ำมันดิบของโลกอ่อนตัวลงจากปี 2558
ส่วนสถานการณ์ปลาป่นโลกมีแนวโน้มผลผลิตลดลงจากปัจจัยสภาพแวดล้อมที่เปลี่ยนไปของโลก
และความเข้มงวดในการทำประมงอย่างยั่งยืน ขณะที่ความต้องการของตลาดโลกชะลอตัวเช่นกัน
ทำให้ภาพรวมมูลค่าวัตถุดิบหลักมีแนวโน้มอ่อนตัวลง

จากสถานการณ์ราคาวัตถุดิบที่มีแนวโน้มอ่อนตัวลง
บริษัทมีการวางแผนการจัดซื้อโดยติดตามสถานการณ์และแนวโน้มตลาดอย่างใกล้ชิด
เพื่อการจัดซื้ออย่างมีประสิทธิภาพ โดยคำนึงถึงแหล่งวัตถุดิบที่มีคุณภาพตามมาตรฐานที่วางไว้
เพื่อสร้างความสามารถในการแข่งขันของบริษัทฯ

2.4 งานที่ยังไม่ได้ส่งมอบ

งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น

3.ปัจจัยความเสี่ยง

ปัจจัยความเสี่ยงที่บริษัทเห็นว่าอาจมีผลกระทบต่อธุรกิจ มีดังต่อไปนี้

ความเสี่ยงจากความผันผวนของราคาต้นทุนวัตถุดิบที่ใช้ในการผลิตอาหารสัตว์

โครงสร้างต้นทุนวัตถุดิบหลักประมาณร้อยละ 80 ประกอบด้วย ข้าวโพด กากถั่ว ปลาป่น รำ
และปลายข้าว
จะมีความผันผวนในด้านราคาค่อนข้างมาก
ซึ่งราคาวัตถุดิบจะเปลี่ยนแปลงไปตามความต้องการใช้และปริมาณของผลผลิตในแต่ละช่วงฤดูกาล
รวมทั้งถูกกำหนดโดยอุปสงค์และอุปทานในตลาดโลก
ตลอดจนการเก็งกำไรในตลาดซื้อขายสินค้าโภคภัณฑ์ล่วงหน้า
และความผันแปรไปตามสภาวะอากาศที่แปรปรวนหรือจากภัยธรรมชาติที่ทำให้ผลผลิตไม่เป็นไปตามที่คาดหมายไว้
เนื่องจากสิ่งเหล่านี้อยู่เหนือการควบคุม
ส่งผลให้มีความเสี่ยงจากราคาต้นทุนวัตถุดิบอาจมีความผันผวน
อย่างไรก็ตามบริษัทสามารถปรับเปลี่ยนราคาขายอาหารสัตว์
ให้สอดคล้องกับต้นทุนวัตถุดิบอาหารสัตว์ที่เพิ่มขึ้นได้
โดยการขออนุมัติการปรับขึ้นราคาจากกรมการค้าภายใน
ทั้งนี้อาหารสัตว์เป็นสินค้าที่หน่วยงานของรัฐควบคุมราคาจำหน่าย
ทำให้การขอปรับราคาขายอาจปรับได้ไม่เท่ากับการเพิ่มขึ้นของราคาวัตถุดิบในบางครั้ง
บริษัทได้มีการวางแผนการจัดซื้อวัตถุดิบอาหารสัตว์ให้มีประสิทธิภาพมากที่สุด เช่น
การติดตามสถานการณ์ตลาดวัตถุดิบอย่างใกล้ชิดและการจัดซื้อวัตถุดิบในช่วงที่ผลผลิตวัตถุดิบภายในประเทศ
ออกสู่ตลาดมากและมีราคาต่ำ
โดยบริษัทจะมีการจัดซื้อและจัดเก็บในปริมาณที่เหมาะสมกับระดับการผลิตเพื่อใช้ในช่วงที่วัตถุดิบมีราคาสูงขึ้น
ทั้งนี้บริษัทมีไซโลที่สามารถเก็บสต๊อคข้าวโพดได้ในปริมาณมาก ๆ อีกทั้งบริษัทยังสามารถปรับ
เปลี่ยนการใช้วัตถุดิบบางตัวที่มีราคาแพง
โดยลดปริมาณการใช้น้อยลงได้และหันไปใช้วัตถุดิบหลักตัวอื่นที่มีราคาถูกกว่า
ประกอบกับบริษัทได้มีการหาแหล่งผู้ผลิตวัตถุดิบรายอื่น ๆ
ในต่างประเทศที่มีต้นทุนต่ำกว่าการซื้อวัตถุดิบในประเทศ

ความเสี่ยงจากความผันผวนของอัตราแลกเปลี่ยนเงินตราต่างประเทศ

รายได้ของบริษัทมาจากการจำหน่ายอาหารสัตว์ภายในประเทศ ในขณะที่วัตถุดิบ เช่น กากถั่วเหลือง
และนมผง เป็นต้น ซึ่งต้องนำเข้าจากต่างประเทศ คิดเป็นประมาณร้อยละ 35
ของมูลค่าต้นทุนการใช้วัตถุดิบอาหารสัตว์ในการผลิตทั้งหมด
จึงทำให้บริษัทมีความเสี่ยงในด้านของอัตราแลกเปลี่ยน เนื่องจากรายได้เป็นเงินบาท
ในขณะที่บริษัทมีรายจ่ายบางส่วนต้องจ่ายเป็นเงินตราต่างประเทศ (ดอลล่าร์สหรัฐ) อย่างไรก็ตาม
บริษัทมีการบริหารความเสี่ยงดังกล่าวด้วยการทำสัญญาซื้อขายเงินตราต่างประเทศเป็นการล่วงหน้า
ประกอบกับการติดตามภาวะการเปลี่ยนแปลงของค่าเงินอย่างสม่ำเสมอ
การดำเนินการดังกล่าวช่วยให้บริษัทสามารถควบคุมความเสี่ยงในด้านการเปลี่ยนแปลงอัตราแลกเปลี่ยนได้และบริษัทมียอดคงค้างของเจ้าหนี้เงินตราต่างประเทศเป็นจำนวนเงินน้อย
จึงมีความเสี่ยงจากอัตราแลกเปลี่ยนเงินตราต่างประเทศอยู่ในระดับต่ำ
และยังทำให้บริษัททราบต้นทุนการผลิตที่แน่นอน ช่วยให้การกำหนดราคาขายมีประสิทธิภาพดีขึ้น

ความเสี่ยงจากความผันผวนของอัตราดอกเบี้ย

บริษัทฯมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน
และเงินกู้ยืมระยะสั้นที่มีดอกเบี้ย อย่างไรก็ตาม
เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ใกล้เคียงกับอัตราตลาดปัจจุบัน ความเสี่ยงจากอัตราดอกเบี้ยของบริษัทฯ
จึงอยู่ในระดับต่ำ อย่างไรก็ตาม
บริษัทบริหารความเสี่ยงด้วยมีหน่วยงานที่ติดตามการเคลื่อนไหวของทิศทางอัตราดอกเบี้ยอย่างใกล้ชิด

ความเสี่ยงด้านการให้สินเชื่อ

บริษัทฯมีความเสี่ยงด้านการให้สินเชื่อที่เกี่ยวเนื่องกับลูกหนี้การค้า
ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
ดังนั้นบริษัทจึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ
นอกจากนี้การให้สินเชื่อของบริษัทไม่มีการกระจุกตัวเนื่องจากบริษัทมีฐานของลูกค้าที่หลากหลายและมีอยู่จำนวนมากราย
จำนวนเงินสูงสุดที่บริษัทอาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าที่แสดงอยู่ในงบแสดงฐานะการเงิน

ความเสี่ยงจากบริษัทมีผู้ถือหุ้นรายใหญ่

โครงสร้างผู้ถือหุ้นรายใหญ่ ณ วันที่ 31 ธันวาคม 2558 กลุ่มตระกูลลีละศิธรถือหุ้นในบริษัทจำนวน
459,000,000 หุ้น คิดเป็นสัดส่วนประมาณร้อยละ 49.77
ของจำนวนทุนจดทะเบียนและเรียกชำระแล้วทั้งหมดของบริษัท
จึงทำให้กลุ่มลีละศิธรสามารถควบคุมคะแนนเสียงในการประชุมผู้ถือหุ้นแต่ละครั้งได้
ไม่ว่าจะเป็นการแต่งตั้งหรือถอดถอนกรรมการรวมทั้งการลงมติที่ต้องใช้เสียงส่วนใหญ่จากผู้ถือหุ้น
ยกเว้นเรื่องที่กฎหมายหรือข้อบังคับบริษัท กำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นอาจมีความเสี่ยง
เนื่องจากไม่มีคะแนนเสียงพอที่จะเข้ามาตรวจสอบและถ่วงดุลอำนาจในการบริหารและการจัดการของบริษัทได้
เนื่องจากต้องใช้เสียงกึ่งหนึ่งของทุนจดทะเบียนและเรียกชำระแล้วทั้งหมดของบริษัท
เพื่อเป็นการถ่วงดุลอำนาจในการบริหารจัดการ บริษัทจึงได้จัดให้มีกรรมการอิสระ 4 คน
จากกรรมการทั้งหมดจำนวน 9 คน อย่างไรก็ตาม
บริษัทได้กำหนดนโยบายเกี่ยวกับการกำกับดูแลกิจการเป็นสิ่งสำคัญ
และมีความจำเป็นต่อการดำเนินธุรกิจ ภายใต้กรอบข้อกำหนดของกฎหมายและจริยธรรมทางธุรกิจ
มีความรับผิดชอบต่อหน้าที่ โดยคำนึงถึงผู้ที่มีส่วนได้เสียทุกราย ซึ่งเกี่ยวข้องกับบริษัท

4. ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจเกือบทั้งหมดเป็นกรรมสิทธิ์ของบริษัทและบริษัทย่อย
ยกเว้นที่ตั้งอาคารสำนักงานใหญ่ อาคารวอลล์สตรีททาวเวอร์ ชั้น 1, 20, 28 และ 29
ถนนสุรวงศ์ เขตบางรัก กรุงเทพ ฯ
ซึ่งบริษัทได้ทำสัญญาเช่าห้องชุดจากบุคคลที่มีผลประโยชน์ร่วมที่เกี่ยวข้องกับบริษัท
ตามรายละเอียดในข้อ 12 รายการระหว่างกัน โดย ณ วันที่ 31 ธันวาคม 2558
ทรัพย์สินถาวรที่เป็นกรรมสิทธิ์ของบริษัทที่ใช้ในการผลิตสินค้า มีดังนี้

+-------------------------------------+------------------+------------+
| ประเภททรัพย์สิน*                       |   มูลค่าตามบัญชี     |            |
|                                     |                  | ราคาประเมิน |
|                                     |   (ล้านบาท)       |            |
|                                     |                  |            |
|                                     |                  | (ล้านบาท)** |
+-------------------------------------+------------------+------------+
| ที่ดินและส่วนปรับปรุงที่ดิน – โรงงานอาหารสัตว์ | 57               | 190        |
|                                     |                  |            |
| (เนื้อที่ทั้งหมดประมาณ 220 ไร่)            |                  |            |
+-------------------------------------+------------------+------------+
| ที่ดินและส่วนปรับปรุงที่ดิน – กิจการฟาร์ม      | 42               | 96         |
|                                     |                  |            |
| (เนื้อที่ทั้งหมดประมาณ 1,515 ไร่)          |                  |            |
+-------------------------------------+------------------+------------+
| อาคารและสิ่งปลูกสร้าง – โรงงานอาหารสัตว์  |   108            |            |
+-------------------------------------+------------------+------------+
| อาคารและสิ่งปลูกสร้าง – กิจการฟาร์ม       |   25             |            |
+-------------------------------------+------------------+------------+
| เครื่องจักรอุปกรณ์และยานพาหนะ -          |   206            |            |
| โรงงานอาหารสัตว์                      |                  |            |
+-------------------------------------+------------------+------------+
| เครื่องจักรอุปกรณ์และยานพาหนะ –          |   6              |            |
| กิจการฟาร์ม                           |                  |            |
+-------------------------------------+------------------+------------+
| รวม                                 |   444            |            |
+-------------------------------------+------------------+------------+

  หมายเหตุ – * ไม่มีทรัพย์สินใดของบริษัทและบริษัทย่อย
  นำไปจำนองเป็นหลักประกันหรือเป็นภาระผูกพันใด ๆ ทั้งสิ้น

  - ** เป็นราคาประเมินโดย บริษัท สยามแอพเพรซัล แอนด์ เซอร์วิส จำกัด
  ซึ่งเป็นผู้ประเมินราคาอิสระ ในระหว่างปี 2555

  โดยวิธีเปรียบเทียบราคาตลาด (Market Approach)

  4.2 เงินลงทุนของบริษัทในบริษัทย่อย ณ วันที่ 31 ธันวาคม 2558

+---------------+-----------+-------+------+------+----------+---------+
| ชื่อบริษัท        | ประเภทและ | ท     | %    | ต้นทุน | มูลค่า /   | ผู้ถือหุ้น   |
|               |           | ุนชำระ | การ  |      |          |         |
|               | ลักษณะธุรกิจ |       |      | เงิน  | เงินลงทุน  | รายใหญ่  |
|               |           | แล้ว   | ถือหุ้น | ลงทุน | (บาท)    | /       |
|               |           |       |      |      |          |         |
|               |           | (ล้า   |      | (ล้าน | (Equity  | ราย     |
|               |           | นบาท) |      | บาท) | method)  | อื่นที่เหลือ |
+---------------+-----------+-------+------+------+----------+---------+
| บริษัทย่อย       |           |       |      |      |          |         |
+---------------+-----------+-------+------+------+----------+---------+
| บ.            | ผล        | 2     | 9    | 19   | 492.87   | กล      |
| ลีพัฒนาอาหารสัตว์ | ิตอาหารสัตว์ | 00.00 | 5.0% | 0.00 |          | ุ่มลีละศิธร |
| จก.           |           |       |      |      |          | (5%)    |
+---------------+-----------+-------+------+------+----------+---------+
| บ.            | ไซโลอบพืช  | 1     | 9    | 14   | 152.75   | กล      |
| ล             |           | 50.00 | 5.0% | 9.99 |          | ุ่มลีละศิธร |
| ีพัฒนาเกษตรมั่นคง | ให้เ       |       |      |      | 4.40     |         |
| จก.           | ช่าโรงเรือน | 5.00  | 100  | 5.00 |          | (5%)    |
|               |           |       | .00% |      |          |         |
| บ. โพธิ์งาม     |           |       |      |      |          | -       |
| ฟาร์มทะเล จำกัด |           |       |      |      |          |         |
+---------------+-----------+-------+------+------+----------+---------+
| บริษัทร่วม       |           |       |      |      |          |         |
+---------------+-----------+-------+------+------+----------+---------+
| บ.            | นา        | 1     | 44   | 4    | 44.51    | บมจ.    |
| พัฒนาเ         | ยหน้าซื้อขาย | 00.00 | .50% | 4.50 |          | ศรีตรัง ฯ |
| กษตรล่วงหน้าจก. |           |       |      |      |          | (40%)   |
|               | สินค้าเก    |       |      |      |          |         |
|               | ษตรล่วงหน้า |       |      |      |          |         |
+---------------+-----------+-------+------+------+----------+---------+

หมายเหตุ :
ขอบเขตอำนาจในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
ถูกกำหนดโดย บริษัท ลีพัฒนาผลิตภัณฑ์ จำกัด (มหาชน) โดยกรรมการทั้งหมดในบริษัทย่อยทั้ง 3
บริษัทเป็นกรรมการในบริษัท ลีพัฒนาผลิตภัณฑ์ จำกัด (มหาชน)

4.3 นโยบายการลงทุนในบริษัทร่วมและบริษัทย่อย

ปัจจุบัน บริษัทยังไม่มีนโยบายการลงทุนในบริษัทร่วมและบริษัทย่อยเพิ่มเติมยกเว้นในหัวข้อ 4.2
อย่างไรก็ตามหากในอนาคต มีธุรกิจที่ให้ผลตอบแทนที่ดี
บริษัทพิจารณาการลงทุนโดยคำนึงถึงความเพียงพอของเงินสด เงื่อนไข
และอัตราผลตอบแทนจากการลงทุนเป็นรายกรณี
พร้อมทั้งนำเสนอต่อคณะกรรมการบริษัทเพื่อพิจารณาอนุมัติการลงทุนดังกล่าว ทั้งนี้
ในการบริหารงานในบริษัทย่อยและบริษัทร่วมที่จะลงทุนเพิ่มเติมในอนาคต
บริษัทจะส่งกรรมการที่เป็นตัวแทนของบริษัทเข้าร่วมบริหารงานในบริษัทย่อยและบริษัทร่วมตามสัดส่วนการลงทุนที่บริษัทถือหุ้นอยู่
เพื่อร่วมกำหนดนโยบายที่สำคัญและควบคุมการดำเนินธุรกิจของบริษัทย่อยและบริษัทร่วมดังกล่าว

5. ข้อพิพาททางกฎหมาย

บริษัทและบริษัทย่อย ไม่มีข้อพิพาททางกฎหมายกับบุคคลใด ๆ
ซึ่งอาจก่อให้เกิดผลเสียหายต่อบริษัทที่มีจำนวนสูงกว่าร้อยละ 5 ของส่วนของผู้ถือหุ้น ณ.
วันสิ้นปีบัญชีล่าสุด
อย่างไรก็ตามบริษัทและบริษัทย่อยได้ดำเนินคดีฟ้องร้องเรียกค่าเสียหายจากลูกหนี้การค้าในคดีเช็คคืน
ซึ่งเกิดจากการขายสินค้าตามการดำเนินธุรกิจปกติของบริษัทและบริษัทย่อย

6. ข้อมูลทั่วไปและข้อมูลสำคัญอื่น

  6.1 ข้อมูลทั่วไป

  บริษัท ลีพัฒนาผลิตภัณฑ์ จำกัด (มหาชน)

เลขทะเบียนบริษัท : 0107537000718

สถานที่ตั้งสำนักงานใหญ่ : ชั้น 28 อาคารวอลล์สตรีททาวเวอร์ เลขที่ 33/137 ถนนสุรวงศ์

บางรัก กรุงเทพ ฯ 10500

  สถานที่ตั้งโรงงานผลิตอาหารสัตว์บก : 65 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

  สถานที่ตั้งโรงงานผลิตอาหารสัตว์น้ำ : 62 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

สถานที่ตั้งฟาร์มดงขุย : 33 หมู่ที่ 14 ตำบลดงขุย อำเภอชนแดน จังหวัดเพชรบูรณ์

สถานที่ตั้งฟาร์มชนแดน : 246 หมู่ที่ 12 ตำบลบ้านกล้วย อำเภอชนแดน จังหวัดเพชรบูรณ์

สถานที่ตั้งฟาร์มทดลอง : 40 หมู่ที่ 11 ตำบลห้วยแห้ง อำเภอแก่งคอย จังหวัดสระบุรี

โทรศัพท์ : 0-2632-7300 (อัตโนมัติ)

โทรสาร : 0-2236-7751

Web Site : http ://www.leepattana.com

ประเภทธุรกิจ : ผลิตอาหารสัตว์และกิจการฟาร์ม

ทุนจดทะเบียน : หุ้นสามัญ จำนวน 929,070,000 หุ้น มูลค่าหุ้นละ 1 บาท

ทุนชำระแล้ว : หุ้นสามัญ จำนวน 922,180,251 หุ้น มูลค่าหุ้นละ 1 บาท

รวมทุนชำระแล้ว : 922,180,251 บาท

  นิติบุคคลที่บริษัทถือหุ้นตั้งแต่ร้อยละ 10 ขึ้นไป ของจำนวนหุ้นที่จำหน่ายแล้ว

บริษัท ลีพัฒนาอาหารสัตว์ จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งโรงงานผลิตอาหารสัตว์ : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง
จังหวัดสระบุรี

ประเภทธุรกิจ : ผลิตอาหารสัตว์บกและอาหารสัตว์น้ำ

อัตราการถือหุ้น : 95.00% ของทุนจดทะเบียนและเรียกชำระแล้ว 200 ล้านบาท

แบ่งเป็นหุ้นสามัญ 20 ล้านหุ้น มูลค่าหุ้นละ 10 บาท

บริษัท ลีพัฒนาเกษตรมั่นคง จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งไซโล : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี

ประเภทธุรกิจ : ไซโลอบพืชและจำหน่ายวัตถุดิบอาหารสัตว์

อัตราการถือหุ้น : 95.00% ของทุนจดทะเบียนและเรียกชำระแล้ว 150 ล้านบาท

แบ่งเป็นหุ้นสามัญ 15 ล้านหุ้น มูลค่าหุ้นละ 10 บาท

บริษัท โพธิ์งามฟาร์มทะเล จำกัด

สถานที่ตั้งสำนักงานใหญ่ : เลขที่ 1/3 หมู่ที่ 9 ตำบลหนองบัว อำเภอเมืองจันทบุรี จังหวัดจันทบุรี

ประเภทธุรกิจ : ให้เช่าโรงเรือน

อัตราการถือหุ้น : 99.96% ของทุนจดทะเบียนและเรียกชำระแล้ว 5 ล้านบาท

แบ่งเป็นหุ้นสามัญ 50,000 หุ้น มูลค่าหุ้นละ 100 บาท

บริษัท พัฒนาเกษตรล่วงหน้า จำกัด

สถานที่ตั้งสำนักงานใหญ่ : เลขที่ 33/19 ถนนสุรวงศ์ บางรัก กรุงเทพ ฯ 10500

ประเภทธุรกิจ : นายหน้าซื้อขายสินค้าเกษตรล่วงหน้า

อัตราการถือหุ้น : 44.50% ของทุนจดทะเบียนและเรียกชำระแล้ว 100 ล้านบาท

แบ่งเป็นหุ้นสามัญ 10 ล้านหุ้น มูลค่าหุ้นละ 10 บาท

  บุคคลอ้างอิงอื่น ๆ

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

  93 ถนนรัชดาภิเษก แขวงดินแดง

  เขตดินแดง กรุงเทพ ฯ 10400

โทรศัพท์ 0-2009-9000 โทรสาร 0-2009-9999

ผู้สอบบัญชี : บริษัท สำนักงาน อีวาย จำกัด

ชั้น 33 อาคารเลครัชดา (เยื้องศูนย์ประชุมแห่งชาติสิริกิติ์)

193/136-137 ถนนรัชดาภิเษก

คลองเตย กรุงเทพ ฯ 10110

ชื่อผู้สอบบัญชี นางสาวกรองแก้ว ลิมป์กิตติกุล

เลขทะเบียนผู้สอบบัญชี เลขที่ 5874

ที่ปรึกษากฎหมาย : สำนักงานทนายความ จำนง จันทร์ประสิทธิ์

26/7-8 ซอยชัยพฤกษ์ ถนนสุขุมวิท (65)

พระโขนง คลองเตย กรุงเทพฯ 10110

โทรศัพท์ 0-2391-6488 โทรสาร 0-2391-4996

ที่ปรึกษาทางการเงิน : ปัจจุบันยังไม่มี

ที่ปรึกษาหรือผู้จัดการ : ปัจจุบันยังไม่มี

ภายใต้สัญญาการจัดการ

6.2 ข้อมูลสำคัญอื่นๆ : ปัจจุบันยังไม่มี